ચંડીગઢ : રાજ્યસભાનું સભ્યપદ છોડનારા ભાજપનાં પુર્વ નેતા નવજોત સિદ્ધુએ ગુરૂવારે આવાજ એ પંજાબ નામથી નવો મોર્ચો માંડ્યો હતો. વિધાનસભા ચૂંટણી પહેલા પંજાબમાં આ ફ્રંડના લોન્ચની સાથે સિદ્ધુએ રાજ્યનાં અકાલી દળ- ભાજપ સરકારથી માંડીને આપ સુધીનાં પક્ષો પર પ્રહારો કર્યા હતા. સિદ્ધુએ આ દરમિયાન દિલ્હીનાં મુખ્યમંત્રી કેજરીવાલ અંગે કહ્યું કે, કેજરીવાલે મારા અંગે ટ્વિટ કરીને અડધુ સાચુ જ કીધું હતું. સિદ્ધુએ કહ્યું કે મને કહેવામાં આવ્યું કે તમે ચૂંટણી ન લડશો અમે તમારી પત્નીને ચૂંટણી લડાવીને મંત્રી બનાવી દઇશું. મે સ્પષ્ટ ઇન્કાર કરી દીધો હતો. તેઓ મને શોપિસ બનાવવા માંગતા હતા.